มันช่างได้บรรยากาศจริงๆ กินอาหารข้างทางนานๆที Kofuku เป็นร้านอาหารญี่ปุ่นบน mobile van เน้นขายอาหารจานด่วน พวกข้าวหน้าต่างๆ (เน้นของทอด ใม่มีซูชิและราเมน) ราคาถูก ตก 55-60 บาทต่อจาน สั่งกลับบ้านเพิ่ม 5 บาท ใช้ภาชนะรักษ์โลก กระดาษจากชานอ้อย ที่นั่งริมฟุตบาท มีอยู่ประมาณ 3 โต๊ะนั่งได้ประมาณ 12 คน บวกกับเก้าอี้เสริมนั่งล้อมรอบคันรถอีก 5 ตัว รวมแล้วรับได้ไม่เกิน 20 คน

เมนู 3 ดาวของที่นี่คือข้าวหน้าหมูทอด ไก่ทอด ทงคัตซึแซนวิช และทาโกะยากิ วันนี้ผมลองสั่งคาราเกะด้ง (ข้าวไก่ทอดราดไข่) บวกท็อปปิ้งแกงกะหรี่ เพิ่มอีก 20 บาท ไม่ได้ลำเอียงนะแต่ผมว่ารสชาติใช้ได้เลย ไก่หอม กะหรี่หวาน เผ็ดพริกไทยนิดๆ เหมือนกินข้าวกระเพราข้างทาง พอไม่คาดหวัง มันก็เลยได้เรื่องเลย ผมสั่งทาโกะยากิมากินเป็นกับแกล้ม 5 ลูก 55 บาท โอเคนะเวลากินตอนร้อนๆ เสร็จออกจากเตา

รวมพนักงานและเชฟมีกันอยู่ 3 คน ทำกันอย่างขมักเขม้น บริการดี ไม่มีงี่เง่า อย่างนี้ไดิใจไช้ชวนชิมไปเต็มๆ